faridabad News: डंपर की टक्कर से IRB के जवान की मौत - irb jawan dies due to collision with dumper | Navbharat Times
ELECTION_TOPBAND_1582564125018
irb jawan dies due to collision with dumper
प्याली चौक के पास शुक्रवार सुबह एक तेज रफ्तार डंपर की टक्कर से आईआरबी के जवान की मौके पर मौत हो गई। वह छांयसा के रहने वाले थे और इस समय गुड़गांव एसटीएफ में तैनात थे। घटना की सूचना मिलते ही पुलिसकर्मी व छांयसा गांव के लोग बीके अस्पताल पहुंचे। सुरेश के भाई की शिकायत पर पुलिस ने केस दर्ज कर डंपर चालक को गिरफ्तार कर लिया है।
पुलिस के मुताबिक, हादसे में मारे गए जवान सुरेश चंद साल 2008 में हरियाणा पुलिस के इंडियन रिजर्व बटैलियन में भर्ती हुए थे। वह विभागीय काम के चलते शुक्रवार की सुबह गुड़गांव ऑफिस से बाइक से बल्लभगढ़ के लिए निकले। प्याली चौक के पास सुबह 8:10 बजे तेज रफ्तार डंपर ने सुरेश की बाइक में टक्कर मार दी। वह हेलमेट लगाए हुए थे, लेकिन सिर डंपर के अगले पहिए के नीचे आ गया। वह करीब 12 फीट तक टायर के साथ सड़क पर घिसटते चले गए। डंपर का पिछला टायर भी उनके ऊपर से गुजर गया।
घटना के समय सड़क पर भीड़-भाड़ होने के चलते डंपर चालक मौके से भाग नहीं पाया। लोगों ने उसे पकड़ लिया। सूचना पर पहुंची पुलिस ने शव कब्जे में लेकर पोस्टमॉर्टम हाउस पर रखवाया व परिवार के लोगों को सूचना दी। सुरेश के भाई नरेश की शिकायत पर डंपर चालक के खिलाफ केस दर्ज हुआ है। सुरेश शादीशुदा थे। उनके 3 बच्चे हैं।
डंपर चालक का नाम शाकिर हुसैन है। वह बड़खल गांव का रहने वाला है। डंपर चालक पाली क्रशर जोन से बल्लभगढ़ जा रहा था। चालक को गिरफ्तार कर डंपर को कब्जे में ले लिया गया है। - एसआई धर्मवीर (जांच अधिकारी)
Web Title irb jawan dies due to collision with dumper(News in Hindi from Navbharat Times , TIL Network)
रणजी ट्रोफी: कर्नाटक, बंगाल, सौराष्ट्र और गुजरात सेमीफाइनल म..
ग्लोबल मार्केट पर कोरोना का खौफ, सोना 7 साल के रेकॉर्ड हाई प..
दिल्‍ली हिंसा के लिए भीम आर्मी चीफ ने बीजेपी को ठहराया जिम्‍..
एएमयू लाठीचार्ज: हाईकोर्ट ने कहा- घायल छात्रों को दें मुआवजा..
ओडिशा: आवासीय इलाके में घुसा हाथी, चार की मौत, 3 घायल
आईजी के सामने पिस्टल नहीं खोल पाए दरोगा, फिर से ट्रेनिंग पर ..
डोनाल्ड ट्रंप की इस गलती ने जीता भारतीयों का दिल, पूरी बात ज..
डीवाई पाटिल टी-20 टूर्नमेंट में खेलते दिखेंगे हार्दिक, धवन औ..
ताजमहल की सैर कराने वाले गाइड को डोनाल्‍ड ट्रंप ने दिया अनोख..